IBM:n kansainvälinen lisenssisopimus Ohjelmille, joilla ei ole takuuta
Osa 1 - Yleiset ehdot
LUKEKAA TÄMÄ SOPIMUS HUOLELLISESTI ENNEN OHJELMAN KÄYTTÄMISTÄ. IBM MYÖNTÄÄ OHJELMAN KÄYTTÖOIKEUDEN VAIN, JOS HYVÄKSYTTE TÄMÄN SOPIMUKSEN EHDOT. OHJELMAA KÄYTTÄMÄLLÄ SITOUDUTTE NOUDATTAMAAN TÄMÄN SOPIMUKSEN EHTOJA. JOS ETTE HYVÄKSY TÄMÄN SOPIMUKSEN EHTOJA, PALAUTTAKAA KÄYTTÄMÄTÖN OHJELMA VIIPYMÄTTÄ OHJELMAN TOIMITTAJALLE (IBM TAI SEN JÄLLEENMYYJÄ) JA PYYTÄKÄÄ MAKSAMANNE MAKSUN PALAUTTAMISTA.
Ohjelman omistaa International Business Machines Corporation tai sen tytäryhtiöt tai niiden alihankkijat. Ohjelma on suojattu tekijänoikeudella, ja siihen myönnetään käyttöoikeus. Ohjelmaa ei myydä.
Termillä "Ohjelma" tarkoitetaan alkuperäistä ohjelmaa ja sen kopioita tai ohjelman osan kopioita. Ohjelma koostuu koneella luettavista käskyistä sekä erillisistä ohjelman osista, kuten datasta, ääni- ja kuvatallenteista (grafiikasta, tekstistä ja kuvista) sekä muusta lisensoidusta aineistosta.
Tämä sopimus sisältää Osan 1 - Yleiset ehdot ja Osan 2 - Maakohtaiset ehdot. Sopimus on ainoa Ohjelmaa koskeva sopimus, ja se korvaa kaikki aiemmat suulliset tai kirjalliset asiakkaan ja IBM:n väliset sopimukset. Osan 2 sisältämät ehdot saattavat korvata tai muuttaa Osan 1 sisältämiä ehtoja.
1. Käyttöoikeus
Ohjelman käyttö
IBM myöntää Ohjelmaan ainoastaan käyttöoikeuden.
Asiakas saa 1) käyttää Ohjelmaa siinä laajuudessa kuin Ohjelmaan on hankittu oikeuksia sekä 2) tehdä ja asentaa kopioita oikeutetun määrän edellyttäen, että asiakas toisintaa tekijänoikeushuomautuksen ja muut omistusoikeutta koskevat merkinnät jokaiseen Ohjelman täydelliseen tai osittaiseen kopioon.
Jos Ohjelma on hankittu ohjelmapäivityksenä, asiakkaan käyttöoikeus alkuperäiseen päivittämättömään Ohjelmaan päättyy.
Asiakas sitoutuu valvomaan, että kaikki Ohjelman käyttäjät noudattavat tämän sopimuksen ehtoja.
Asiakkaalla ei ole oikeutta tehdä seuraavaa: 1) Käyttää, kopioida, muokata tai siirtää Ohjelmaa muuten kuin tämän sopimuksen mukaisesti. 2) Kääntää Ohjelmaa takaisin lähtökielelle tai muulla tavoin kääntää Ohjelmaa, ellei pakottavasta lainsäädännöstä nimenomaan muuta johdu. 3) Myöntää Ohjelman käyttöoikeuksia edelleen tai vuokrata Ohjelmaa.
Oikeuksien ja velvollisuuksien siirto
Asiakas saa siirtää kaikki Ohjelman Käyttölupatodistukseen liittyvät oikeudet ja velvollisuudet kolmannelle osapuolelle. Siirron yhteydessä siirron saajalle on toimitettava Käyttölupatodistus, tämän sopimuksen kopio ja muut Ohjelmaan liittyvät julkaisut. Siirtävän asiakkaan käyttöoikeus Ohjelmaan päättyy siirron tapahduttua.
2. Käyttölupatodistus
Ohjelman Käyttölupatodistus on säilytettävä todisteena tulevien ohjelmapäivitysten (jos niitä julkaistaan) ja mahdollisten erikoistarjousten saamiseksi.
3. Maksut ja verot
IBM määrittää Käyttölupatodistuksessa, kuinka Ohjelman käytöstä veloitetaan. Maksut perustuvat valtuutetun käytön laajuuteen. Jos Ohjelman käyttöä halutaan laajentaa, asiakkaan on ilmoitettava asiasta IBM:lle tai jälleenmyyjälle ja maksettava asianmukainen maksu. IBM ei hyvitä tai palauta aiemmin erääntyneitä tai suoritettuja maksuja.
Jos tämän sopimuksen mukaiseen Ohjelmaan kohdistuu jokin tullimaksu, vero tai muu veronkaltainen maksu, pois lukien IBM:lle asetettava tulo- tai varallisuusvero, asiakas sitoutuu maksamaan ko. maksun IBM:n määrittämällä tavalla tai toimittamaan tositteen vero- tai maksuvapaudesta.
4. Ei takuuta
LAKISÄÄTEISTEN VELVOITTEIDEN LISÄKSI IBM EI MYÖNNÄ OHJELMALLE MITÄÄN TAKUUTA. IBM EI TAKAA KOLMANSIEN OSAPUOLTEN OIKEUKSIEN LOUKKAAMATTOMUUTTA, OHJELMAN TAI MAHDOLLISEN TEKNISEN TUEN MARKKINOITAVUUTTA TAI SOVELTUVUUTTA TIETTYYN TARKOITUKSEEN. IBM EI TAKAA, ETTÄ OHJELMA PYSTYY KÄSITTELEMÄÄN, VÄLITTÄMÄÄN TAI VASTAANOTTAMAAN OIKEIN PÄIVÄMÄÄRÄTIETOJA 1900- JA 2000-LUKUJEN SISÄLLÄ TAI VÄLILLÄ.
Tämä rajoitus koskee myös kaikkia IBM:n alihankkijoita, toimittajia ja ohjelmiston kehittäjiä.
Muiden kuin IBM-ohjelmien valmistajilla, toimittajilla tai julkaisijoilla voi olla omia takuita.
5. Vastuunrajoitus
IBM JA SEN ALIHANKKIJAT EIVÄT VASTAA TÄMÄN SOPIMUKSEN TAI SEN OSAN PERUSTEELLA MISTÄÄN EPÄSUORISTA TAI VÄLILLISISTÄ VAHINGOISTA EIVÄTKÄ TALOUDELLISISTA SEURAAMUKSISTA, KUTEN SAAMATTA JÄÄNEISTÄ VOITOISTA TAI SÄÄSTÖISTÄ. IBM EI VASTAA VAHINGOSTA SIINÄKÄÄN TAPAUKSESSA, ETTÄ IBM:LLE TAI SEN ALIHANKKIJOILLE ON ILMOITETTU TÄLLAISEN VAHINGON MAHDOLLISUUDESTA. JOS PAKOTTAVA LAINSÄÄDÄNTÖ EI SALLI VAHINGONKORVAUSVELVOLLISUUDEN RAJOITTAMISTA JOLTAKIN OSIN, KYSEINEN RAJOITUS EI KOSKE TÄTÄ SOPIMUSTA.
6. Yleistä
Mikään tämän sopimuksen sisältämä ehto ei vähennä kuluttajan kuluttajansuojalain mukaisia oikeuksia.
IBM voi irtisanoa käyttöoikeuden, jos asiakas ei noudata sopimuksen mukaisia ehtoja. Tällöin asiakas sitoutuu tuhoamaan heti Ohjelman ja kaikki siitä tekemänsä kopiot.
Asiakas sitoutuu noudattamaan kaikkia sovellettavia vientilakeja ja -määräyksiä.
Kumpikaan sopijapuoli ei voi ryhtyä sopimusta koskeviin oikeudellisiin toimiin, jos perusteen syntymisestä on kulunut yli kaksi vuotta, ellei paikallisesta lainsäädännöstä muuta johdu.
Kumpikaan sopijapuoli ei ole vastuussa velvoitteiden täyttämättä jättämisestä, jos tämä aiheutuu sopijapuolesta riippumattomasta syystä (ylivoimainen este).
IBM ei toimita Ohjelmalle mitään ohjelmapalveluja tai teknistä tukea, ellei IBM erikseen muuta ilmoita.
Tähän sopimukseen sovelletaan sen maan lainsäädäntöä, josta Ohjelma on hankittu, paitsi: 1) Australiassa sovelletaan sen osavaltion tai territorion lakeja, jossa Ohjelma on hankittu, 2) Albaniassa, Armeniassa, Valko-Venäjällä, Bosnia-Herzegovinassa, Bulgariassa, Kroatiassa, Tsekin tasavallassa, Georgiassa, Unkarissa, Kazakstanissa, Kirgisiassa, entisessä Jugoslavian tasavallassa Makedoniassa, Moldaviassa, Puolassa, Romaniassa, Venäjällä, Slovakiassa, Sloveniassa, Ukrainassa ja Jugoslavian liittotasavallassa sovelletaan Itävallan lakeja, 3) Isossa-Britanniassa kaikkiin tähän sopimukseen liittyviin kiistoihin sovelletaan Englannin lakia, ja Englannin tuomioistuimilla on riitatapauksissa yksinomainen toimivalta, 4) Kanadassa sovelletaan Ontarion provinssin lakeja ja 5) Yhdysvalloissa ja Puerto Ricossa sekä Kiinan kansantasavallassa sovelletaan New Yorkin osavaltion lakeja.
Osa 2 - Maakohtaiset ehdot
AUSTRALIA:
Ei takuuta (kohta 4):
Tähän kohtaan lisätään seuraava kappale:
Vaikka IBM ei myönnä mitään takuuta, asiakkaalla voi olla tiettyjä oikeuksia, jotka on määritetty vuoden 1974 Trade Practices Act -laissa tai muussa sovellettavassa lainsäädännössä. Takuu on rajoitettu vain siinä määrin, kuin sovellettava lainsäädäntö sen sallii.
Vastuunrajoitus (kohta 5):
Tähän kohtaan lisätään seuraava kappale:
Jos IBM rikkoo vuoden 1974 Trade Practices Act -laissa olevia ehtoja tai takuita, IBM:n vastuu rajoittuu tuotteiden korjaukseen tai vaihtoon tai vastaavien tuotteiden toimittamiseen. Jos nämä lain asettamat ehdot tai takuut liittyvät oikeuteen myydä, häiriöttömään hallintaan tai selvään omistusoikeuteen tai jos tuotteet ovat laadultaan sellaisia, että niitä tavallisesti hankitaan normaaliin henkilökohtaiseen tai yksityiseen käyttöön, mikään tämän kappaleen rajoituksista ei ole voimassa.
SAKSA:
Ei takuuta (kohta 4):
Tähän kohtaan lisätään seuraavat kappaleet:
Ohjelman takuuaika on vähintään kuusi kuukautta.
Jos Ohjelma on toimitettu ilman määrityksiä, IBM takaa vain sen, että ohjelmatiedot kuvaavat Ohjelmaa oikein ja että Ohjelmaa voi käyttää ohjelmatietojen mukaisella tavalla. Asiakkaan tulee tarkistaa Ohjelman ohjelmatietojen mukainen käytettävyys "rahat takaisin -takuun" voimassaoloaikana.
Vastuunrajoitus (kohta 5):
Tähän kohtaan lisätään seuraava kappale:
Tässä sopimuksessa määritetyt rajoitukset eivät ole voimassa, jos IBM on aiheuttanut vahingon tahallisesti tai törkeällä tuottamuksella.
INTIA:
Yleistä (kohta 6):
Seuraava teksti korvaa tämän kohdan neljännen kappaleen:
Jos toisella osapuolella on vaatimuksia toiselle osapuolelle, mutta osapuoli ei ole ryhtynyt oikeudellisiin toimiin kahden vuoden kuluessa siitä, kun peruste on syntynyt, vaatimuksen esittäjä menettää oikeutensa ja toinen osapuoli vapautuu kaikista velvoitteista, jotka vaatimuksesta voivat aiheutua.
IRLANTI:
Ei takuuta (kohta 4):
Tähän kohtaan lisätään seuraava kappale:
Lukuun ottamatta tässä sopimuksessa nimenomaan mainittuja ehtoja mitkään laissa säädetyt ehdot, mukaan lukien takuuta koskevat ehdot, jotka on säädetty vuoden 1893 Sale of Goods Act - laissa ja vuoden 1980 Sale of Goods and Supply of Services Act - laissa, eivät ole voimassa.
ITALIA:
Vastuunrajoitus (kohta 5):
Tämä kohta korvataan seuraavalla tekstillä:
Ellei pakottavasta lainsäädännöstä muuta johdu, IBM ei vastaa mistään vahingoista.
UUSI-SEELANTI:
Ei takuuta (kohta 4):
Tähän kohtaan lisätään seuraava kappale:
Vaikka IBM ei myönnä mitään takuuta, asiakkaalla voi olla tiettyjä oikeuksia, jotka on määritetty vuoden 1993 Consumer Guarantees Act -laissa tai muussa lainsäädännössä, jota ei voida sulkea pois tai rajoittaa. Vuoden 1993 Consumer Guarantees Act - lakia ei sovelleta tuotteisiin tai palveluihin, jotka asiakas on hankkinut liiketoimintaa varten kyseisen lain määrittämällä tavalla.
Vastuunrajoitus (kohta 5):
Tähän kohtaan lisätään seuraava kappale:
Jos ohjelmia ei ole hankittu liiketoimintaa varten vuoden 1993 Consumer Guarantees Act -lain määrittämällä tavalla, tämän kohdan rajoitukset ovat voimassa vain, mikäli kyseinen laki ne sallii.
KIINAN KANSANTASAVALTA:
Maksut ja verot (kohta 3):
Tähän kohtaan lisätään seuraava kappale:
Asiakas vastaa kaikista Kiinan kansantasavallassa syntyvistä pankkikuluista, ja IBM vastaa kaikista Kiinan kansantasavallan ulkopuolella syntyvistä pankkikuluista.
ISO-BRITANNIA:
Vastuunrajoitus (kohta 5):
Tämän kohdan ensimmäisen kappaleen perään lisätään seuraava kappale:
Vastuunrajoitus ei ole voimassa silloin, kun IBM rikkoo sellaisia velvoitteitaan, jotka on määritetty vuoden 1979 Sale of Goods Act -lain pykälässä 12 tai vuoden 1982 Supply of Goods and Services Act -lain pykälässä 2.
Z125-5589-01 (10/97)
KÄYTTÖOIKEUSTIEDOT
Alla lueteltujen ohjelmien käyttöä koskevat alla esitettyjen ehtojen lisäksi seuraavan sopimuksen ehdot: IBM:n kansainvälinen lisenssisopimus Ohjelmille joilla ei ole takuuta
Ohjelman nimi: IBM(R) zSeries Developer Kit for Linux(R), Java(TM) 2 Technology Edition
Ohjelman numero: 5648-C98
Käyttöoikeus kotitietokonetta ja kannettavaa tietokonetta varten: 2
TERMIEN SELITYKSET:
Käyttöoikeus kotitietokonetta ja kannettavaa tietokonetta varten:
"1" tarkoittaa sitä, että ohjelman voi tallentaa ensisijaiseen koneeseen ja muuhun koneeseen sillä ehdolla, että ohjelmaa ei käytetä samanaikaisesti molemmissa koneissa.
"2" tarkoittaa sitä, että ohjelmaa ei saa kopioida käytettäväksi muussa koneessa, ellei makseta erillistä lisenssimaksua.
Maksun palautustakuu
Jos asiakas ei ole jostakin syystä tyytyväinen Ohjelmaan, asiakas voi palauttaa sen 30 päivän kuluessa ostopäivästä sille osapuolelle (joko IBM tai sen jälleenmyyjä), jolta Ohjelma on hankittu, jolloin asiakkaalle palautetaan tämän maksama kauppahinta. Tämä takuu koskee vain Ohjelman ensimmäistä hankintakertaa.
Määritetty käyttöympäristö
Ohjelman määritykset ja määritetyn käyttöyhdistelmän tiedot ovat Ohjelman mukana mahdollisesti toimitetuissa julkaisuissa, esimerkiksi Readme-tiedostossa, tai muissa IBM:n julkaisemissa asiakirjoissa, esimerkiksi tuotteen julkistustiedoissa.
Edelleenjakelu
Asiakas saa kopioida alla luetellut tai alla nimetyssä hakemistossa sijaitsevat tiedostot ja moduulit asiakkaan tallennusvälineeseen vain kohdekoodina ja vain silloin, kun asiakkaan sovellus edellyttää sitä, seuraavien ehtojen mukaisesti.
Asiakas hyväksyy seuraavat ehdot ja sitoutuu noudattamaan niitä:
1) Tiedostojen ja moduulien kopiot toimitetaan "sellaisinaan". Asiakas vastaa sovellustensa teknisestä tuesta.
2) Asiakas sitoutuu turvaamaan IBM:n sellaisilta kolmannen osapuolen vaatimuksilta, jotka aiheutuvat asiakkaan sovelluksen käytöstä tai jakamisesta.
3) Asiakas ei saa käyttää IBM:n nimeä tai tavaramerkkejä markkinoidessaan omia sovelluksiaan, ellei tätä varten ole ennalta hankittu IBM:n kirjallista lupaa.
4) Asiakas sitoutuu estämään sovelluksen vastaanottajaa kopioimasta (muutoin kuin varmistuskopioksi), takaisinkääntämästä, purkamasta tai muutoin käsittelemästä ohjelmaa käänteistekniikkaa hyödyntämällä.
5) Asiakas ei saa käyttää tiedostojen ja moduulien alkuperäisiä hakemiston nimiä.
IBMJava2-s390-131/jre/bin
IBMJava2-s390-131/jre/lib
IBMJava2-s390-131/docs
Asiakkaan sovelluksissa, jotka sisältävät edellä mainittuja tiedostoja tai moduuleja, on oltava seuraavat merkinnät:
"SOVELLUS SISÄLTÄÄ
IBM(R) zSeries Developer Kit for Linux(R), Java(TM) 2 Technology Edition
ajonaikaisia moduuleja.
(c) Copyright IBM Corporation 1997-2002.
Kaikki oikeudet pidätetään."
Ohjelmakohtaiset ehdot
Ohjelma koostuu binaarikoodista, joka toimii Ohjelman mukana toimitetussa Readme-tiedostossa määritetyissä käyttöjärjestelmissä.
- "Tuotteita" ovat kaikki asiakkaan omille asiakkailleen toimittamat tuotteet, jotka sisältävät tässä lisenssisopimuksessa edelleenjakelua käsittelevässä jaksossa mainittujen hakemistojen tai alihakemistojen tiedostoja.
- "Ohjelman nimi" on tämän lisenssisopimuksen Käyttöoikeustiedot-jaksossa mainittu Ohjelman nimi.
- "Julkaisut" ovat tuotteeseen liittyviä lehdistötiedotteita, mainos- ja markkinointiaineistoa, oppaita ja vastaavia julkaisuja.
OHJELMA ON TOIMITETTU ASIAKKAALLE (OHJELMANKEHITTÄJÄLLE) MAKSUTTA.
Tämän lisenssisopimuksen piiriin kuuluvan edelleenjakelun yhteydessä asiakas sitoutuu
1. jakelemaan edelleenjakelua koskevassa jaksossa mainittuja tiedostoja tai moduuleja maksutta WWW-verkon tai sähköisten tallennusvälineiden (CD-levyt, levykkeet ja niin edelleen) avulla ainoastaan tuotteidensa osana
2. sisällyttämään kaikki käytettävissään olevat ylläpitomuutokset tuotteisiinsa mahdollisimman nopeasti
3. vastaamaan seuraavista seikoista:
- MITÄÄN tämän lisenssisopimuksen edelleenjakelua koskevassa jaksossa mainittujen hakemistojen tai alihakemistojen tiedostoja EI ole poistettu tai muutettu muilta osin kuin Ohjelman normaali toiminta edellyttää (esimerkiksi kokoonpanotietojen muutto on sallittu)
- tuotteessa ei käytetä muista kuin Ohjelmaan sisältyvistä luokista samoja nimiä kuin niiden .jar-tiedostojen luokista, jotka ovat tässä lisenssisopimuksessa edelleenjakelua koskevassa jaksossa mainituissa hakemistoissa tai alihakemistoissa.
Tämän sopimuksen ehdot koskevat kaikkia Ohjelman kopioita.
ASIAKKAAN VELVOLLISUUDET
Tavaramerkit ja tekijänoikeustiedot
- Asiakkaalla ei ole oikeutta muuttaa, poistaa tai piilottaa mitään tekijänoikeus- tai tavaramerkkitietoja tai muita oikeuksiin liittyviä tietoja (IBM:n tai kolmannen osapuolen tarjoamia tietoja), jotka näkyvät Ohjelmassa tai sisältyvät siihen.
- Asiakkaan on sisällytettävä tuotteeseen ja sen pakkaukseen riittävät kirjalliset tekijänoikeustiedot ja muut lakisääteisiin oikeuksiin liittyvät tiedot, jotka suojaavat IBM:n ja sen alihankkijoiden oikeuksia aineettomaan omaisuuteen.
- Asiakas tunnustaa IBM:n ja Sunin omistusoikeuden kyseisten yritysten tavaramerkkeihin ja niihin liittyvään goodwill- arvoon, mukaan luettuna käytöstä syntyvä goodwill-arvo. Asiakkaalla ei ole oikeutta käyttää tai rekisteröidä mitään IBM:n tai Sunin tavaramerkkejä erehdyttävästi muistuttavaa tavaramerkkiä.
- Asiakas sisällyttää kaikkiin tuotteensa mukana toimitettuihin julkaisuihin ja pakkauksiin Ohjelman nimen, joka ilmaisee, että tuotteeseen sisältyy IBM:n Ohjelma. Ohjelmankehittäjä varmistaa, että
1. vaikka IBM-ohjelman nimen näkyvyys on julkaisuissa pienempi kuin asiakkaan (ohjelmankehittäjien) omien tuotenimien ja tavaramerkkien, niin IBM-ohjelman nimi on silti asiakkaan omien asiakkaiden selkeästi havaittavissa
2. kaikki Ohjelman nimeen sisältyvät IBM:n tavaramerkit tunnustetaan "IBM Corporationin tavaramerkeiksi" ja kaikki Sunin tavaramerkit "Sun Microsystems Inc:n tavaramerkeiksi" ja ne merkitään yhtä selkeästi kuin ohjelmankehittäjän omat tavaramerkit.
KÄYTTÖLUPATODISTUS
Tämä lisenssisopimus on samalla asiakkaan käyttölupatodistus.
D/N: L-TMAN-562MB7
P/N: L-TMAN-562MB7